CELEX: 32014R0359
Language: lt
Date: 2014-04-09 00:00:00
Title: 2014 m. balandžio 9 d. Komisijos įgyvendinimo reglamentas (ES) Nr. 359/2014, kuriuo iš dalies keičiamas Reglamento (EB) Nr. 136/2004 V priedas dėl to reglamento 9 straipsnyje nurodytų šalių sąrašo  Tekstas svarbus EEE

10.4.2014   
            
            
               LT
            
            
               Europos Sąjungos oficialusis leidinys
            
            
               L 107/10
            
         KOMISIJOS ĮGYVENDINIMO REGLAMENTAS (ES) Nr. 359/2014
   2014 m. balandžio 9 d.
   kuriuo iš dalies keičiamas Reglamento (EB) Nr. 136/2004 V priedas dėl to reglamento 9 straipsnyje nurodytų šalių sąrašo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinio patikrinimo organizavimą (1), ypač į jos 19 straipsnio 1 dalį,
   kadangi:
   
               (1)
            
            
               Direktyvoje 97/78/EB nustatomi principai, reglamentuojantys iš trečiųjų šalių į Sąjungą įvežamų produktų veterinarinių patikrinimų organizavimą;
            
         
               (2)
            
            
               tos direktyvos 19 straipsnio 1 dalyje numatyta, kad Komisija turi sudaryti augalinių produktų, kuriems bus taikomi veterinariniai patikrinimai, sąrašą ir trečiųjų šalių, kurioms gali būti leidžiama tuos augalinius produktus eksportuoti į Sąjungą, sąrašą;
            
         
               (3)
            
            
               atitinkamai Komisijos reglamento (EB) Nr. 136/2004 (2) IV priede šiaudai ir šienas išvardijami kaip augaliniai produktai, kuriems taikomi veterinariniai patikrinimai, o to paties reglamento V priedo I dalyje išvardijamos šalys, iš kurių valstybėms narėms leidžiama importuoti šieną ir šiaudus;
            
         
               (4)
            
            
               Reglamentas (EB) Nr. 136/2004 buvo priimtas iki įsigaliojant 2003 m. Stojimo sutarčiai. Reglamento (EB) Nr. 136/2004 V priedo II dalyje pateiktas stojančiųjų valstybių sąrašas, kuris buvo aktualus iki 2004 m. balandžio 30 d. Todėl V priedo II dalis nebereikalinga, o V priedo nebereikia skirti į dvi dalis;
            
         
               (5)
            
            
               siekiant aiškumo, V priede turėtų būti papildomai įrašyti šalių ISO kodai;
            
         
               (6)
            
            
               Serbija neseniai pateikė prašymą leisti jai eksportuoti šieną ir šiaudus į Sąjungą;
            
         
               (7)
            
            
               Komisijos reglamente (ES) Nr. 206/2010 (3) Serbija nurodyta kaip šalis, iš kurios į Sąjungą galima importuoti šviežios galvijienos, avienos, ožkienos ir naminių vienakanopių siuntas;
            
         
               (8)
            
            
               nors iš Serbijos į Sąjungą neleidžiama įvežti gyvų kanopinių gyvūnų, šieną ir šiaudus galima leisti įvežti, kadangi gyvūnų sveikatos padėtis Serbijoje nekelia užkrėtimo infekcinėmis ar užkrečiamosiomis ligomis pavojaus per šiuos augalinius produktus, su kuriais gyvi gyvūnai galėjo turėti kontaktą;
            
         
               (9)
            
            
               todėl Reglamentas (EB) Nr. 136/2004 turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 136/2004 V priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 24, 1998 1 30, p. 9.
   
      (2)  2004 m. sausio 22 d. Komisijos reglamentas (EB) Nr. 136/2004, nustatantis produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL L 21, 2004 1 28, p. 11).
   
      (3)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).
   
      PRIEDAS
      
         
            „V PRIEDAS
            9 STRAIPSNYJE NURODYTŲ ŠALIŲ SĄRAŠAS
            
                        ISO kodas
                     
                     
                        Šalis
                     
                  
                        AU
                     
                     
                        Australija
                     
                  
                        BY
                     
                     
                        Baltarusija
                     
                  
                        CA
                     
                     
                        Kanada
                     
                  
                        CH
                     
                     
                        Šveicarija
                     
                  
                        CL
                     
                     
                        Čilė
                     
                  
                        GL
                     
                     
                        Grenlandija
                     
                  
                        IS
                     
                     
                        Islandija
                     
                  
                        NZ
                     
                     
                        Naujoji Zelandija
                     
                  
                        RS
                     
                     
                        Serbija (1)
                        
                     
                  
                        US
                     
                     
                        Jungtinės Amerikos Valstijos
                     
                  
                        ZA
                     
                     
                        Pietų Afrika (išskyrus snukio ir nagų ligos kontrolės teritorijos dalį, esančią Šiaurės ir Rytų Transvalio veterinariniame regione, Natalio veterinarinio regiono Ingvavumos rajone ir Botsvanos pasienio zonoje į rytus nuo 28° ilgumos)
                     
                  
      
      
         (1)  Kaip nurodyta Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo 135 straipsnyje (OL L 278, 2013 10 18, p. 16).“